CELEX: C2007/117/42
Language: sk
Date: 2007-05-26 00:00:00
Title: Vec T-86/07: Žaloba podaná 21. marca 2007 – Deichmann-Schuhe/ÚHVT – Design for Woman (DEITECH)

26.5.2007   
            
            
               SK
            
            
               Úradný vestník Európskej únie
            
            
               C 117/27
            
         Žaloba podaná 21. marca 2007 – Deichmann-Schuhe/ÚHVT – Design for Woman (DEITECH)
   (Vec T-86/07)
   (2007/C 117/42)
   Jazyk žaloby: nemčina
   Účastníci konania
   
      Žalobkyňa: Heinrich Deichmann-Schuhe GmbH & Co. KG (Essen, Nemecko) (v zastúpení: O. Rauscher, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Design for Woman SA
   Návrhy žalobkyne
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 22. januára 2007 (vec R 791/2006-2),
            
         
               —
            
            
               zamietnuť prihlášku ochrannej známky Spoločenstva č. 3378643 pre výrobky zaradené do triedy 25 (odevy, obuv, klobúky),
            
         
               —
            
            
               zaviazať Úrad pre harmonizáciu vnútorného trhu na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Design for Woman SA.
   
      Prihlasovaná ochranná známka: obrazová ochranná známka „DEITECH “pre výrobky zaradené do tried 18 a 25 (prihláška č. 3 378 643).
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: nemecká obrazová ochranná známka „DEI-tex “pre výrobky zaradené do triedy 25 a medzinárodná obrazová ochranná známka „DEI-tex “pre výrobky zaradené do triedy 25, pričom námietka je podaná proti prihláške do triedy 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 43 ods. 2 a 3 nariadenia (ES) č. 40/94 (1), pretože dôkazy, ktoré žalobkyňa predložila na preukázanie skutočného používania nemožno považovať za dostatočné, ako aj porušenie článku 8 ods. 1 písm. b) nariadenia č. 40/94, pretože medzi kolidujúcimi ochrannými známkami existuje pravdepodobnosť zámeny.
   
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/01, s. 146).